
GHIDUL CONCURENTULUI

FameLab 2013
FameLab – ce reprezintă?
Cum se desfăşoară?

Cum vă înscrieţi?

Cum veţi fi evaluat?
Care este profilul concurentului?

Care este drumul spre finala din Marea Britanie?
Ce premii se acordă?
"We are looking for people who have scientific stars in their eyes, people who can present an entertaining, original and exciting talk that is scientifically accurate but appealing to a non-scientific audience". 

Kathy Sykes, Director Cheltenham Science Festival, 

Marea Britanie
FameLab – ce reprezintă?

FameLab este cel mai important concurs internaţional de comunicare a ştiinţei pentru public. Competiţia FameLab http://www.famelab.org/ a demarat în Marea Britanie, în 2005. Începând cu anul 2007, când British Council a realizat FameLab în 9 ţări din Europa, FameLab a căpătat un caracter internaţional. În prezent British Council în asociere cu Cheltenham Festivals organizează FameLab International http://famelab.org/famelab-international.html în 21 de ţări din Europa, Africa, Asia şi America de Sud. Câştigătorii din fiecare ţară se întâlnesc în cadrul finalei internaţionale care are loc în Marea Britanie, în cadrul „The Times Cheltenham Science Festival” http://www.cheltenhamfestivals.com/science . 

FameLab se află în acest an la a VI-a ediţie în România.

Informaţii despre ediţiile anterioare la http://www.britishcouncil.org/ro/romania-science-famelab-competition-2012.htm
Cum se desfăşoară?

Ne propunem să descoperim tinere talente în comunicarea ştiinţei de pe scenă sau prin intermediul televiziunii prin organizarea unui concurs care începe la nivel regional şi va continua printr-o finală naţională în cadrul căreia va fi desemnat reprezentantul României la compeţia FameLab International din Marea Britanie.

Concursul este deschis tinerilor între 18 şi 35 de ani, care vor să transmită pasiunea lor pentru ştiinţă şi tehnologie publicului cel mai larg şi, în special, celor din tânăra generaţie.

Fiecare concurent îşi alege un subiect din domeniiul ştiinţelor naturii, matematicii sau tehnologiei şi îl prezintă în faţa unui juriu format din personalităţi ştiinţifice şi din mass-media şi în faţa publicului. 
De aceea, prezentările trebuie să fie nu doar corecte şi interesante din punct de vedere ştiinţific, dar şi pe înţelesul celor fără o pregătire de specialitate. 
Cei care reuşesc să prezinte subiectul ales într-un mod cât mai atractiv pentru public au cele mai mari şanse să câştige. 

Fiecare concurent are la dispoziţie cel mult 3 minute. 
Prezentările trebuie făcute în limba română.

Nu este permisă utilizarea unor programe de prezentare de pe calculator (Power Point etc.) 
Concurenţii pot folosi pe parcursul prezentărilor orice materiale sau elemente vizuale, pe care le pot transporta, instala şi utiliza singuri şi care nu necesită amenajări speciale pe scenă.
Cum vă înscrieţi?

După parcurgerea acestui ghid, completaţi şi trimiteţi FORMULARUL DE ÎNSCRIERE la adresele mentinonate pentru preselectiile regionale. (Capitolul Care este drumul spre finala din Marea Britanie?)
Cum veţi fi evaluat?
Juriul este format din personalităţi ale ştiinţei şi jurnalişti. Concurenţii vor fi evaluaţi in funcţie de următoarele criterii:
1. Conţinutul ştiinţific - Prezentarea trebuie să fie corespunzătoare din punct de vedere ştiinţific, dar să asigure şi un impact maxim pentru public. Temele controversate sau care generează incertitudini în rândul comunităţii ştiinţifice nu trebuie evite, ci din contra! Pentru a asigura comunicarea eficace şi precisă a ştiinţei, îi încurajăm pe concurenţi să verifice conţinutul prezentărilor  cu profesorii lor sau cu un îndrumător pentru a se asigura că prezintă un concept ştiinţific clar care reflectă ultimele inovaţii în domeniu

2. Claritatea în comunicarea ideilor - Oricât de complicată sau de ambiţioasă ar fi tema, juriul şi publicul trebuie să aibă o bună înţelegere a ceea ce prezinţi. Pentru a-ţi da seama de asta, întreabă-te: “ Pot cei care mă ascultă să prezinte la finalul prezentării, conţinutul unei alte persoane?”

3. Carisma personală şi calităţi de bun comunicator - Dincolo de dimensiunea educativă, cei prezenţi trebuie să se simtă încântaţi de prezentarea făcută. De aceea, FameLab se referă la acea calitate atât de greu de definit, pe care deseori o denumim carismă. Câştigătorul competiţiei va fi acela care face ştiinţa fascinantă si incitantă, nu doar pentru sine, ci şi pentru toţi cei care îl ascultă.

Stăpânirea limbii engleze reprezintă o condiţie necesară pentru participarea la finala FameLab International care va avea loc în luna iunie în Marea Britanie.

Care este profilul concurentului?

Pentru a vă înscrie la FameLab trebuie:
· să aveţi între 18-35 de ani

· să aveţi cetăţenie română/rezidentă în România
· să alegeţi un subiect care se înscrie în domeniul ştiinţelor naturii, matematicii sau tehnologiei

· să probaţi preocuparea pentru ştiinţă şi tehnologie prin expresia de interes şi prin scurta descriere a temei alese pe care trebuie să le furnizaţi atunci când completaţi Formularul de înscriere

Competiţia noastră este deschisă tuturor tinerilor cu un interes pentru ştiinţă, cu excepţia jurnaliştilor de ştiinţă profesionişti. 

Care este drumul spre finala din Marea Britanie?

Primul pas 

In funcţie de preselecţia regională aleasă, completaţi FORMULARUL DE ÎNSCRIERE şi  trimiteţi-l conform următorului calendar:
	Preselectie regionala
	Partener FameLab
	Locatia
	Data&ora
	Detalii inscriere
	Contact/More info 

	“Running Brains”
 selecţie FameLab în cadrul “Brain Awareness Week” - SOMS)
	SOMS –Organizatia Studentilor de la Universitatea de Medicina Bucuresti 
	Biblioteca Universitatii de Medicina si Farmacie “Carol Davila”-, Blv.Eroii Sanitari nr.8, Sala de Lectura- "Daniel Danielopolu"
(parter)
	Joi,
14 martie 

 ora 16:00

	Completarea şi depunerea formularului de înscriere disponibil  pe http://www.baw.soms.ro/ro/inscriere
 sau înainte de începerea evenimentului .
Termen de inscriere:

Joi, 14 martie 2013
 
	contact@soms-cduniv.org

	Selecţie FameLab în cadrul “Polifest 2013” UPB
	Universitatea Politehnica Bucuresti
	Universitatea Politehnica Bucuresti, Rectorat – UPB, Splaiul Independentei 313, Bucuresti
	Joi, 4 Aprilie, ora 12.00
	Completarea şi depunerea formularului de înscriere disponibil pe
Polifest.pub.ro sau la Departamentul de Relatii Publice
Termen de inscriere:

Vineri, 22 martie 2013
	elena.pop@upb.ro

	Selecţia regională FameLab de la Iaşi

	Universitatea “Al.I.Cuza” Iasi 
	Amfiteatrul “Alexandru Myller”, Universitatea “Alexandru – Ioan Cuza”, Iaşi, Blv. Carol I nr. 11, corpul A al Universităţii, et.1
	Miercuri, 17 aprilie
	Completarea şi depunerea formularului de înscriere disponibil pe
www.uaic.ro sau la Departamentul de Relaţii Internaţionale.
Termen de inscriere:

Miercuri, 15 aprilie 2013
	livia.vranescu@uaic.ro

	“Let's talk about physics in a science show” Selecţie FameLab pe platforma de la Măgurele
	Institutul de Stiinte Spatiale
Facultatea de Fizica
	Institutul de Stiinte Spatiale, locatie turn IFA, et. 2, Sala Studio,  din Str. Atomistilor, Măgurele, Jud. Ilfov
	Vineri, 29 martie 2013, ora 10:00
	Completarea şi depunerea formularului de înscriere disponibil pe
www.spacescience.ro
Termen de inscriere:

Joi 28 martie 2013

	gina.isar@spacescience.ro


British Council nu rambursează costurile de deplasare până la şi de la locul desfăşurării selecţiilor regionale. 

Accesul publicului la selecţiile regionale este liber şi concurenţii sunt încurajaţi să vină însoţiţi de susţinători.

Al doilea pas 

În cadrul selecţiilor regionale veţi avea 3 minute la dispoziţie pentru a face o expunere interesantă şi creativă care va fi apreciată de juriul format din personalităţi din ştiinţă şi din mass-media. 

Din experienţa ediţiilor precedente s-a constatat că succesul în această etapă a depins nu doar de valoarea ştiinţifică a prezentărilor susţinute, ci şi de capacitatea concurenţilor de a atrage şi impresiona prin pasiunea lor pentru ştiinţă publicul larg. 

Juriul va desemna cei mai buni 3 concurenţi din fiecare selecţie regională, care vor merge mai departe.  

Al treilea pas
Cei nouă câştigători din etapa calificărilor regionale şi încă trei participanţi desemnaţi de juriu în cadrul competiţiei online, vor participa la un curs gratuit de 2 zile cu specialişti britanici şi români în comunicare ştiinţifică. Cursul de pregătire se va desfăşura pe 26 – 27 aprilie la Bucureşti, şi va acoperi teme cum ar fi: jurnalismul de ştiinţă, tehnici de prezentare în faţa publicului, în faţa camerei de televiziune sau a microfonului. Cursul îi va ajuta pe participanţi să-şi îmbunătăţească prezentarea pentru finală şi este recomandat ca toţi finaliştii să poată participa.

Ultimul pas

Finala naţională a competiţiei FameLab 2013 va avea loc  în luna mai, în Bucureşti.
Finaliştii vor susţine în faţa publicului şi a juriului o prezentare care trebuie să îndeplinească aceleaşi condiţii de durată, conţinut şi expresivitate ca în etapa regională.
Costurile de transport şi de cazare în Bucureşti, pentru finalişti vor fi acoperite de British Council.
Caştigătorul finalei de la Bucureşti va reprezenta România la finala FameLab International care va avea loc în perioada 4-9 iunie 2013 la FameLab International în cadrul „The Times Cheltenham Science Festival” din Marea Britanie.
Ce premii se acordă? 

Cei mai buni concurenţi din etapa calificărilor regionale vor beneficia de un curs gratuit de formare susţinut de experţi britanici şi români în domeniul comunicării ştiinţei care se va desfăşura pe 26 – 27 aprilie la Bucuresti.

Cei doisprezece finaliştiI vor avea ocazia să se afirme la nivel naţional în cadrul unui spectacol cu public care va avea loc la sfarsitul lunii mai la Bucureşti. 
Marele premiu pentru căştigătorul finalei naţionale va consta în participarea la finala FameLab International care se va desfăşura în perioada 4-9 iunie în cadrul The Times Cheltenham Science Festival din Marea Britanie. 
Cei mai buni participanţi vor primi premii de la parteneri
The United Kingdom’s international organisation for cultural relations and educational opportunities. A registered charity: 209131 (England and Wales) SC037733 (Scotland).  

